
REFERAT

privind aprobarea Planului Urbanistic de Detaliu “Amenajare spălătorie auto”, str. Simion Bărnuţiu nr. 49, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere H.C.L. 102/2009 pentru aprobarea „Regulamentului privind emiterea acordului pentru desfăşurarea exerciţiilor comerciale de tip spălătorie auto, schimbare cauciucuri, echilibrare roti si centre de diagnoza pentru maşini pe raza Municipiului Timişoara”

Având în vedere solicitarea înregistrată cu nr. UR2009-011204/01.09.2009 cu completările ulterioare, privind aprobarea Planului Urbanistic de Detaliu “Amenajare spălătorie auto”, str. Simion Bărnuţiu nr. 49, Timişoara;


Având în vedere prevederile Certificatului de Urbanism nr. 2418/28.05.2009;

Documentaţia PUD „Amenajare spălătorie auto”, strada Simion Bărnuţiu nr. 49, Timişoara, a fost afişată pe site-ul oficial al Primăriei Municipiului Timişoara începând cu luna septembrie 2009.
Având in vedere Procesul Verbal privind dezbaterea publica din 29 octombrie 2009, organizata in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;
Având in vedere intervenţia din cadrul dezbaterii publice a dl. Burtic Liviu, proprietar al unui apartament de pe Calea Lugojului nr. 14, bloc situat la o distanţă de 12,26 m faţă de amplasamentul studiat, referitoare la zgomotul produs de utilajele folosite la spălătorie,

Întrucât la documentaţie sunt prezentate declaraţiile de accept ale vecinilor direct afectaţi:  Asociaţia de proprietari – str. Simion Bărnuţiu nr. 47, si Asociaţia de proprietari – str. Simion Bărnuţiu nr. 51/A;
Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu “Amenajare spălătorie auto”, str. Simion Bărnuţiu nr. 49 Timişoara
Planul Urbanistic de Detaliu “Amenajare spălătorie auto”, str. Simion Bărnuţiu nr. 49, Timişoara, a fost elaborat de proiectantul S.C. B-CUBB S.R.L., proiect nr. 04/2009, la cererea beneficiarilor BONDA IOSIF si BONDA NICOLETA, pentru S.C. GIM&OVI SERVICE S.R.L.,

Terenul studiat în cadrul P.U.D. este situat în intravilanul municipiului Timişoara, în partea de est a oraşului, în UTR 29, fiind delimitat in partea de nord de strada Lugojului , in partea de vest de strada Renaşterii, in est de un imobil având regim de înălţime P+1E+M1+M2. 
In P.U.G. Timişoara, acest amplasament are funcţiunea existentă de locuinţe şi funcţiuni complementare.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic de Detaliu “Amenajare spălătorie auto”, str. Simion Bărnuţiu nr. 49, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul studiat în suprafaţă totală de 403 mp, este înscris in CF nr. 401988, Timişoara (provenita din conversia de pe hârtie a CF nr. 4243), având nr. top 27367/2, teren, proprietatea lui Bonda Iosif şi Bonda Nicoleta.
Prin Plan Urbanistic de Detaliu “Amenajare spălătorie auto”, str. Simion Bărnuţiu nr. 49, Timişoara, se propune amenajarea unei spălătorii auto, având 3 locuri pentru spălarea maşinilor, 3 locuri pentru uscarea acestora si 3 locuri de aşteptare. Construcţia existenta pe teren (garaj) va fi menţinută si parţial transformata in spaţiu tehnic si vestiar pentru angajaţi. Regimul maxim de înălţime propus pentru sit este P+M. Amenajarea spălătoriei se va realiza în conformitate cu prevederile H.C.L. 102/2009 pentru aprobarea „Regulamentului privind emiterea acordului pentru desfăşurarea exerciţiilor comerciale de tip spălătorie auto, schimbare cauciucuri, echilibrare roti si centre de diagnoza pentru maşini pe raza Municipiului Timişoara”.
Accesul auto pe parcela se va realiza de pe aleea care face legătura cu strada Lugojului, având lăţimea de 10,50 m, conform avizului Comisiei de Circulaţie nr. TH2009-005884/03.09.2009.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.


Indicii propuşi sunt:



POT maxim = 40 %



CUT maxim = 1,2


Regim de înălţime spălătorie: P+M


Regim de înălţime max. P+2E


Spatii verzi min: 25 %


Sunt prevăzute branşamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “ Amenajare spălătorie auto”, str. Simion Bărnuţiu nr. 49, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani.


Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

